jkorsvik/nowiki_second_scrape_merged huggingface dataset:
Craig Cathcart

Craig George Cathcart (født 6. februar 1989) er en nordirsk fotballspiller som spiller for den engelske klubben Watford FC. Cathcart er en typisk midtstopper som liker å ta med seg ballen fremover på banen. 


== Klubbkarriere ==
Belfast-fødte Craig var fulgt av mange klubber før han ble snappet opp av Manchester United, deriblant Arsenal, Chelsea, Manchester City og Rangers. Men hans hjerte har alltid ligget hos Manchester United, etter å ha spilt på Manchester United school of excellence i Belfast som gutt. 
Craig signerte proffkontrakt med Manchester United den 1. juli 2005. I 2005/2006-sesongen hadde han flest opptredener av alle på U18-laget med 23 kamper fra start og én kamp som innbytter. Han spilte også en del for reservelaget. Cathcart meldte overgang til Blackpool FC den 11. august og skrev under på en treårskontrakt. Hans første mål i Premier League kom den 25. januar 2011, mot Manchester United.


== Landslaget ==
Han ble tatt ut i Nord-Irlands EM-tropp til EM i Frankrike 2016.


== Referanser ==


== Eksterne lenker ==
(en) Craig Cathcart – FIFA 
(en) Craig Cathcart – UEFA 
(en) Craig Cathcart – Transfermarkt 
(en) Craig Cathcart – national-football-teams.com 
(en) Craig Cathcart – WorldFootball.net 
(en) Craig Cathcart – Soccerbase.com 
(en) Craig Cathcart – FootballDatabase.eu 
(en) Craig Cathcart – Soccerway 
(en) Craig Cathcart – EU-Football.info 
(en) Craig Cathcart – FBref 
Craig Cathcarts profil på manutd.com (engelsk)
Ryan Shawcross

Ryan James Shawcross (født 4. oktober 1987) er en engelsk fotballspiller som spiller for den amerikanske klubben Inter Miami CF.I løpet av 2005/2006-sesongen fikk Ryan ti opptredener for Manchester Uniteds reservelag i FA Premier Reserve League og var en del av Uniteds suksessrike reservelag som vant tre titler, Manchester Senior Cup, FA Premier Reserve League North og F.A. Premier Reserve play-off mot Tottenham Hotspurs reservelag.
Tidligere i sin United-karriere gjorde Ryan 22 opptredener for U17-laget (i 2003-04). Han scoret mål mot Nottingham Forest og Blackburn Rovers. Den påfølgende sesongen fikk han fem opptredener for reservelaget som spilte i Pontin's Holidays League, og som senere også vant ligaen.
I 2004-05 fikk Ryan 21 opptredener for U18-laget. Han scoret mot Everton den 5. mars 2005.
Den 4. januar 2007 ble det klart at Shawcross lånes ut til Uniteds belgiske farmerklubb Royal Antwerpen, i første omgang ut sesongen. 9. august 2007 ble Ryan utlånt til Stoke, der han gjorde det svært godt. Han ble følgelig klar for Stoke på permanent basis i januar 2008.


== Internasjonale meritter ==
Ryan spilte for Wales' U15-lag mot Belgia og Irland.


== Fakta ==
Ryans fotballidol er Paul Gascoigne.
Da han var yngre gikk han på Elfed High School i Buckley, Nord-Wales.
I dagene på grunnskolen spilte Ryan fotball på ulike nivå for Flintshire Boys.
Dette laget er kjent for å ha hatt spillere som Gary Speed, Michael Owen og Ian Rush.
Trener David Nickless er med i organisasjonen som følger den walisiske landslagstroppen for skolegutter.


== Referanser ==


== Eksterne lenker ==
(en) Ryan Shawcross – Major League Soccer 
(fr) Ryan Shawcross – LÉquipe 
(en) Ryan Shawcross – Transfermarkt 
(en) Ryan Shawcross – national-football-teams.com 
(en) Ryan Shawcross – Soccerbase.com 
(en) Ryan Shawcross – FootballDatabase.eu 
(en) Ryan Shawcross – Soccerway 
(en) Ryan Shawcross – EU-Football.info 
(en) Ryan Shawcross – FBref 
(es) Ryan Shawcross – as.com
David Gray (fotballspiller)

David Gray (født 4. mai 1988 i Edinburgh, Skottland). David er en høyreving som spiller for Preston North End. I løpet av 2005/2006-sesongen slo David gjennom på reservelaget til Manchester United, der han hovedsakelig spilte høyreback, som oftest som innbytter.
I januar 2007 ble Gray utlånt til Royal Antwerpen for å oppnå førstelagserfaring. Oppholdet ble imidlertid mislykket da Gray ble skadet tidlig, og var ute for resten av sesongen. I november 2007 ble han lånt ut til Crewe på en korttidsavtale. Han returnerte til United som planlagt etter bare én kamp. I 2009 ble han lånt ut til Plymouth Argyle, hvor han fikk 26 kamper. Sesongen etter meldte Gray overgang til Preston North End.


== Karriere som spiller (alle turneringer) ==
Per 14. juli 2008


== Eksterne lenker ==
(en) David Gray – UEFA 
(en) David Gray – Transfermarkt 
(en) David Gray – WorldFootball.net 
(en) David Gray – Soccerbase.com 
(en) David Gray – FootballDatabase.eu 
(en) David Gray – FBref 
David Grays profil på united.no
David Grays profil på manutd.com (engelsk)
Lied

Lied eller tysk Lied (tysk for «sang», flertall Lieder) er en musikalsk form som på norsk vanligvis brukes om en musikkform som på tysk kalles Kunstlied. 


== Avgrensing ==
Kunstlied betegner sanger som utelukkende formidles og tolkes ved hjelp av noter, og som forutsetter en klassisk sangutdannelse. I den tyske liedtradisjonen er teksten vanligvis et dikt som komponisten har tonesatt. Vekten ligger på musikken, og med Schubert fikk klaverakkompagnementet en selvstendig rolle. 
Tradisjonelt var det spesielt oppføringsrammene som skilte lieder fra arier, da lieder gjerne ble oppført i en intim og ofte privat sammenheng som ble kalt Liederabend («sangaften»), mens ariene tilhørte musikkteatret og inngikk i operaer og oratorier.


== Historikk ==
Liedformen utviklet seg fra slutten av 1500-tallet, men det er særlig komponister fra 1800-tallet som har preget sjangeren, blant de viktigste er Franz Schubert, Robert Schumann, Johannes Brahms og de noe senere Gustav Mahler og Richard Strauss.
Mot slutten av 1800-tallet begynte man å skille mellom muntlig overleverte folkesanger uten kjent komponist, mens Kunstlieder var stykker skapt av en identifisert komponist. 


== Lied-former ==
Gjennomkomponert form
Strofisk form
Variert strofisk formFelix Mendelssohn Bartholdy skrev 48 lyriske klaverstykker han kalte Lieder ohne Worte («ordløse sanger»), og skapte med det en sjanger instrumentalstykker, gjerne korte og med en lyrisk karakter, som andre komponister fulgte opp, for eksempel Edvard Grieg med Lyriske stykker.


== Litteratur ==
Hermann Danuser (red.): Musikalische Lyrik, (= Handbuch der musikalischen Gattungen, Bd. 8, Teile 1/2), Laaber-Verlag, Laaber 2004. ISBN 978-3-89007-596-9
Werner Oehlmann: Reclams Liedführer. Stuttgart 1973, ISBN 3-15-010215-4. (med 470 noteeksempler)
Margareta Saary, Barbara Dobretsberger: «Klavierlied» i Oesterreichisches Musiklexikon. Onlineutgaven, Wien 2002 ff., ISBN 3-7001-3077-5.


== Eksterne lenker ==
Kunstlied, ordboksdefinisjon på tysk Wiktionary
The LiederNet Archive – Liedtekster på originalspråket og i oversetting], lieder.net
Gemeinfreie Lieder auf IMSLP
250 Fritt tilgjengelige Lieder, artsongcentral.com
14 Intelligence Company

14 Intelligence Company var en del av British Armys spesialstyrker. Enheten var operativ i Nord-Irland fra 1970-årene, med overvåking av paramilitære organisasjoner og deres antatte medlemmer som hovedarbeidsoppgave.
Enheten er den eneste britiske spesialstyrken som har rekruttert både kvinner og menn, noe som ble gjort fordi man trengte kvinner i visse operasjoner. 
Formelt sett har det aldri eksistert noen enhet ved navn 14 Intelligence Company i det britiske forsvaret, men det er under dette navnet den har blitt omtalt i media og i bøker skrevet av historikere og av tidligere medlemmer av enheten. 
Av sikkerhetsgrunner har også andre navn blitt brukt, blant annet:

Mobile Reconnaissance Force (MRF)
14 Intelligence and Security Company
Army Support Unit (ASU)
Joint Communications Unit (Northern Ireland) (JCU-NI)Enheten var også kjent som «The Det», fordi den var satt sammen av fire avdelinger, detachments kjent som East Det i Palace Barracks, North Det i Ballykelly, South Det i Fermanagh og Main Det på RAF Aldergrove. 
Enheten var sammensatt av menn og kvinner innhentet fra andre avdelinger i hæren som utførte spesialtjeneste i perioder på fra ni til atten måneder, og i noen tilfeller enda lenger. I tillegg var det støttepersonell tilknyttet enheten. 
Noen medlemmer av andre spesialstyrker som Special Air Service (SAS) var også tilknyttet enheten i en støtterolle, ved siden av deres vanlige oppgaver i egen enhet. Dette ble gjort dels for at enheten skulle kunne redde sitt personell ut av kritiske situasjoner, og dels for at man skulle kunne stoppe planlagte terroraksjoner på kort varsel, uten å måtte hente inn og briefe andre enheter.
På grunn av nedtrappingen i Nord-Irland etter signeringen av Belfastavtalen i 1998 og våpenhviler som er inngått av langt de fleste paramilitære organisasjonen ble enheten innlemmet i Special Reconnaissance Regiment, som utfører overvåkings- og kontraterrorismeoppgaver på globalt plan.


== Kilder ==
James Rennie, The Operators: On the Streets with Britain's Most Secret Service (ISBN 1-84415-099-2)
Sarah Ford, One Up: A Woman in Action with the SAS (ISBN 0-00-638837-X) (tittelen er misledende, boken handler om 14 Int. Company)
Klokketest

Klokketest er en enkel test for å avdekke begynnende demens.
Den utføres ved at pasienten/testpersonen tegner en sirkel og får beskjed om at om sirkelen er en urskive, skal de tallene som vanligvis står på urskiva settes på riktig sted langs buen. Til slutt skal vedkommende tegne inn visere slik de står når klokka er ti på to, eller andre tidspunkt.For at testen skal godkjennes må pasienten tegne en klokke med riktig klokkeslett og ha alle tallene på rett plass. Likevel aksepteres det små plasseringsfeil av tallene, at pasienten bytter mellom arabertall og romertall eller å skrive tallene på innsiden og utsiden av skiven og om den lange og korte viseren er forbyttet. Feil funksjonsfriske personer også kunne gjort aksepteres også, slik som å skrive tallene på utsiden av urskiva eller ikke tegne viserne helt inn til midten.Denne testen er følsom for orienteringsevne, som er viktig å ha intakt for bilkjøring.


== Referanser ==
Pål Håkonsson

Pål Håkonsson den fåmælte (død ca. 1136) var jarl over Orknøyene. Noen kilder sier at han styrte i tidsrommet 1122–1137 sammen med sin halvbror, Harald Håkonsson, fra ca. 1122. Pål var sønn av Håkon Pålsson (1103–1122) og hans hustru Helga.
I tiden omkring 1130 ser det ut til at det ble stridigheter og rivalisering på øyene. Omstendighetene om hans død er uklare, selv Orknøyingenes saga kommer ikke med annet enn hentydninger, men øyensynlig ble han drept av morderen Svein Åsleivsson på ordre av søsteren Margaret som var gift med skotten Maddad, mormaer av Atholl, slik at deres tre år gamle sønn Harald Maddadsson skulle bli jarl på øyene. Orknøyingenes saga forteller det slik (kapittel 75):

Deretter seilte Svein Åsleivsson til Orknøyene, og Pål jarl ble igjen i Skottland.
Dette er Sveins utsagn om det som skjedde. Men det er de som forteller noe styggere:
Margrete skal ha rådet Svein Åsleivsson til å blinde bror hennes, Pål jarl, og sette ham i fengsel, og siden fikk hun en annen til å drepe ham. Vi vet ikke om det er sant; men det er en kjent sak at han aldri kom til Orknøyene siden, og ikke hadde han noen makt i Skottland heller.


== Referanser ==
Ballykelly (Londonderry)

Ballykelly er en landsby i Londonderry i Nord-Irland, omkring 5 km vest for Limavady.
Noen av de best bevarte av de opprinnelige bygningene fra bosetningen i Ulster finnes i Ballykelly. Stedet ble særlig utviklet av Worshipful Company of Fishmongers i det 18. og 19. århundre. Ballykelly Forest rett utenfor landsbyen er den første statsskogen i Nord-Irland. 
I 1982 drepte Ballykellybomben sytten mennesker på diskoteket Droppin Well. Elleve av de drepte var britiske soldater, mens seks var sivile. 
Den militære flybasen RAF Ballykelly ligger like ved landsbyen. Basen ble mye omtalt i media etter at et fly fra Ryanair ved en feiltagelse landet der i stedet for på City of Derry Airport den 29. mars 2006.


== Eksterne lenker ==
(en) Ballykelly, County Londonderry – kategori av bilder, video eller lyd på Commons
Ballykelly

Ballykelly kan vise til:

Ballykelly (Down), område (townland) i Nord-Irland
Ballykelly (Londonderry), landsby i Nord-IrlandRAF Ballykelly, flybase i Londonderry i Nord-Irland
Cirrostratus

Cirrostratus skyer eller slørskyer består av iskrystaller. Skyene er hvitaktige og danner et fiberaktig slør som ofte dekker hele himmelen. Av og til er de så tynne at de så vidt er synlige. Disse skyene blir dannet i høyder over 6000 m (20 000 fot) ved at luft blir løftet i stor skala til høyder der den kondenserer til iskrystaller. De kan være et tegn på at en værfront nærmer seg, særlig hvis de bygger seg opp fra en retning (såkalte opptrekksskyer). Dermed kan det ventes nedbør det neste døgnet når slike skyer er observert. 
Vi skiller mellom flere former for cirrostratus. De vanligste er fibratus og nebulosis. Fibratus består av lange, tynne tråder som dekker et stort område av himmelen. Den jevne overflaten på disse skyene skyldes at iskrystallene blir fanget av sterk og stabil høydevind.
Nebulosis er svært tynne skyer, og mangler fiberstrukturen som vi finner i andre cirrusskyer. Ofte kan det eneste vi merker i forbindelse med slike skyer være en svak reduksjon i solinnstrålingen. 
Når sollyset skinner gjennom cirrostratusskyer blir lyset brutt, og det kan oppstå en halo. Dette er en lysende ring rundt sola, og har en vinkelradius på ca. 22°. Det er også mulig å se sekundære haloer med større radius. 
Av og til kan det snø fra cirrostratus, men snøen fordamper lenge før den når ned til bakken. Dette kalles virga. Cirrostratus kan føre til lett turbulens, men har vanligvis liten betydning for flytrafikken. 


== Eksterne lenker ==
National Science Digital Library – Cirrostratus


== Bilder av cirrostratus ==
Cirrocumulus

Cirrocumulusskyer eller makrellskyer er horisontale skyer som er dannet i høye nivå, og de oppstår i en høyde mellom 6000 og 12000 m. Skyene består av tynne, hvite skydotter som alle er dannet av små iskrystaller, som alle skyer i høye nivå. Skyene oppstår når cirrus eller cirrostratus blir varmet opp fra undersiden. Denne oppvarmingsprosessen fører til at luft stiger og synker inne i skyen. Vanligvis har ikke disse skyene stor betydning for været, men hvis de øker i mengde kan det tyde på at en værfront nærmer seg. 
Av og til kan det oppstå små krusninger i cirrocumulusskyene som da blir kalt cirrocumulus undulatus. Disse krusningene oppstår på grunn av atmosfæriske bølger som fører til vindskjær. Undulatus kan dannes i flere typer skyer, som altocumulus undulatus, men for cirrocumulus undulatus har strukturen finere mønster. Dette kommer delvis av at bølgene i disse høydene ofte har mindre bølgelengde enn i lavere høyder, samtidig som avstanden opp til skyene får mønsteret til å se mindre ut. 
Cirrocumulus og altocumulus ligner ofte hverandre, men cirrocumulus blir dannet av cirrusskyer i større høyder enn altocumulusskyer. Derfor ser de små skydottene i en cirrocumulussky mindre ut, og skyene kaster heller ikke skygge. Av og til kan disse skyene danne haloer og fargespill når de oppstår under sløraktige cirrusskyer. 


== Eksterne lenker ==
National Science Digital Library – Cirrocumulus


== Bilder av Cirrocumulus ==
Cumulus congestus pileus

En pileus (Latin for kappe) eller kappesky er en horisontal sky som kan oppstå over godt utviklede cumulusskyer, vanligvis cumulus congestus eller cumulonimbus calvus, og får det til å se ut som om cumulusskyen har en «hette», «kappe» eller «sydvest». Disse skyene endrer raskt form. De oppstår ved at kraftig vertikal luftstrøm, gjerne 30-50 km/t, fører fuktig luft raskt oppover, og får luften til å kondensere. Dermed er de vanligvis et tegn på at cumulusskyen er i ferd med å utvikle seg til en fullt utviklet cumulonimbussky (bygesky) pga. de kraftige vertikale bevegelsene i skyen. De tyder således på at intens nedbør, kanskje også torden, er i vente.

Skyene som får disse kappeskyene over seg, blir gjerne kalt «-sky med kappe» eller «-sky med pileus», for eksempel «en cumulonimbussky med pileus». 


== Eksterne lenker ==
En samling med forskjellige typer cumulonimbusskyer Arkivert 25. september 2006 hos Wayback Machine..
Phil Taylor (musiker)

Phil «Philthy Animal» Taylor (født 21. september 1954 i Chesterfield, død 11. november 2015) var en engelsk trommeslager som spilte i heavy metal-bandet Motörhead i periodene 1975–1984 og 1987–1992. Han deltok også på Motörheads samarbeid med Girlschool kalt Headgirl, som restulterte i utgivelsen St. Valentine’s Day Massacre. Før hans død spilte Phil Taylor i det nystartede bandet Capricorn sammen med tidligere Danzig-gitarist Todd Youth, tidligere Nashville Pussy-bassist Corey Parks og tidligere Monster Magnet-vokalist og gitarist Phil Caivano.


== Referanser ==


== Eksterne lenker ==
Offisielt nettsted 
(en) Phil Taylor (musician) – kategori av bilder, video eller lyd på Commons 
(en) Philthy Taylor på Discogs 
(en) Philthy Taylor på MusicBrainz 
(en) Philthy Taylor på Encyclopaedia Metallum 
(en) Philthy Taylor på Songkick 
(en) Philthy Taylor på AllMusic 
(en) Philthy Taylor på AllMusic
Mexicana de Aviación

Mexicana de Aviación (ofte omtalt kun som Mexicana) var Mexicos nest største flyselskap og verdens fjerde eldste flyselskap som beholdt sitt originale navn.
Selskapet ble stiftet i 1921 og var i en periode med i Star Alliance, og deretter medlem av Oneworld.
Flåten bestod av flytypene Boeing 767, Airbus A330; A320; A319; og A318.


== Flåte ==
Pr. 29. juli 2010 omfattet Mexicana de Aviacións flåte følgende fly:


== Konkurs ==
Selskapet innstilte alle sine flyvinger fra den 27. august og gikk konkurs den 11. september 2010.


== Referanser ==


== Eksterne lenker ==
(en) Mexicana de Aviación – kategori av bilder, video eller lyd på Commons
Brandenburgkonsertene

Brandenburgkonsertene er en gruppe på seks konserter av Johann Sebastian Bach (BWV 1046-1051), som ble komponert mellom 1718 og 1721, mens Bach var kapellmester i Köthen.

Under et besøk i Berlin vinteren mellom 1718 og 1719, hvor Bach skulle hente en cembalo for hoffet i Köthen, opptrådte han for markgrev Christian Ludwig av Brandenburg. Markgreven bad ham om å sende ham noen av sine komposisjoner. Først i 21. mars 1721 sendte Bach ham de seks konsertene med en utførlig dedikasjon på fransk under tittelen Six Concerts avec plusieurs instruments, som betyr «seks konserter med flere instrumenter». Med unntak av den første konserten var alle nøyaktig tilpasset orkesteret i Köthen, markgrevens eget orkester i Brandenburg var nok i alle fall for lite til å oppføre verkene.
Betegnelsen «Brandenburgkonsertene» fikk konsertene først senere. Musikkviteren Philipp Spitta publiserte i 1873-1879 en stor Bach-biografi hvor han brukte denne betegnelsen, som siden slo igjennom.
Aeroméxico

Aeroméxico er Mexicos største flyselskap. Selskapet ble grunnlagt som Aeronaves de México 15. september 1934. I tillegg til sine nasjonale ruter opererer selskapet med flyvinger til USA samt to interkontinentale flyvinger til Europa. I november 2006 ble det også startet flyvinger til Asia.


== Eksterne lenker ==
(en) Offisielt nettsted 
(es) Offisielt nettsted 
(en) Aeroméxico – kategori av bilder, video eller lyd på Commons 
(en) Aeroméxico – galleri av bilder, video eller lyd på Commons
Helge Bjørnestad

Helge Bjørnestad (født 13. februar 1950 i Stavanger) er en norsk jurist. Han har tidligere blant annet jobbet som politijurist og byfogd i Stavanger. Bjørnestad har også vært leder av SEFO i Rogaland. Han har siden 2004 vært sorenskriver i Stavanger tingrett. 
Bjørnestad var administrator under det såkalte NOKAS-saken da den ble behandlet i tingretten i 2005-2006.  


== Referanser ==
Líneas Aéreas Azteca

Líneas Aéreas Azteca var et meksikansk flyselskap, som eksisterte mellom 2000 og 2007. Selskapet hadde ruter innenlands og til USA. De hadde sin hovedbase på Mexico by internasjonale lufthavn, med en hub på General Abelardo L. Rodríguez internasjonale lufthavn, Tijuana.


== Flåte ==
Líneas Aéreas Aztecas flåte besto av følgende fly ved konkursen:

3 Boeing 737-700
6 Boeing 737-300


== Referanser ==


== Eksterne lenker ==
Líneas Aéreas Azteca sine hjemmesider
Kaldera

Kaldera (av spansk for «gryte») er  rund forsenkning opptil 20 km i diameter eller avlangt basseng dannet i vulkanske områder ved at taket over et område med flytende masse i dypet bryter sammen (innstyrtningskrater). Nye vulkaner kan skyte opp i forsenkningen, som etter hvert fylles av erosjonsprodukter og vulkanske bergarter. 


== Kalderaer (utvalg) ==
Et kjent eksempel fra USA er det naturskjønne Crater Lake Caldera. 

I det østlige Middelhavet ble det runde havbassenget ved Thera (Santorini) dannet ved at mesteparten av den opprinnelige vulkanøya sank i havet som en sirkelrund propp i en vulkankatastrofe cirka 1500 år f. Kr. Et tredje eksempel er Tenerife, hvor Pico del Teide reiser seg som et ungt vulkanfjell i en gryteformet kaldera.


=== Kalderaer i Norge ===
I Norge er det cirka 20 kalderastrukturer dannet i tilknytning til den vulkanske virksomheten i Oslofeltet i permtiden. Vi gjenfinner disse som ringformede bruddsoner eller «ringganger». Eksempler er Bærumskalderaen og Nittedalskalderaen. Ved Bærumskalderaen har innsynkningen av den sirkulære proppen vært mer enn 700 meter.


== Se også ==
Vulkan


== Referanser ==


== Eksterne lenker ==
(en) Calderas – kategori av bilder, video eller lyd på Commons 
(en) Caldera – galleri av bilder, video eller lyd på Commons
Nøytral monisme

Nøytral monisme er den sinnsfilosofiske oppfatning at både ånd (sinn) og materie (kropp) er to aspekter av én felles substans, som på sin side verken er åndelig eller materiell (og derfor er «nøytral»).
Den nøytrale monisme ble først presentert av den nederlandske 1600-tallsfilosofen Baruch Spinoza. En variant ble senere utviklet av Bertrand Russell.


== Eksterne lenker ==
Leopold Stubenberg: «Neutral Monism». i: Edward N. Zalta (utg.): Stanford Encyclopedia of Philosophy
Alemannia Aachen

Alemannia Aachen er en tysk sportsforening fra byen Aachen. I 2006-07 spilte fotballaget igjen i Bundesligaen for første gang siden 1970.


== Meritter ==
Tysk visemester: 1969
DFB-cup tapende finalist: 1953, 1965, 2004


== Plasseringer ==


== Eksterne lenker ==
(de) Offisielt nettsted 
(en) Alemannia Aachen – kategori av bilder, video eller lyd på Commons
Alan Wiley

Alan G. Wiley (født 27. mai 1960 i Burntwood i Staffordshire) er en engelsk tidligere fotballdommer. Han dømte i Premier League i perioden 1999 til 2010. I 2006 dømte Wiley Carling Cup-finalen mellom Manchester United og Wigan Athletic og FA-cupfinalen mellom Liverpool FC og West Ham United. Det var egentlig Mike Dean som skulle dømt FA-cup finalen, men på grunn av han bodde for nær Liverpool, så ble oppgaven gitt til Alan Wiley.
Han har også dømt FA Community Shield-finalen i 2002 mellom Arsenal FC og Liverpool FC. Sesongen 2009/10 var den 11. sesongen han dømmer i Premier League. Den første kampen han dømte i Premier League var mellom Southampton FC og Leeds United.
Han dømte for Burntwood, Staffordshire. Han har dømt 276 kamper i Premier League.


== Premier League 2009/10 ==


== Premier League 2008/09 ==


== Premier League 2007/08 ==


== Premier League 2006/07 ==


== Premier League-karriere ==


== Referanser ==


== Eksterne lenker ==
Alan Wileys profil på Professional Game Match Officials (PGMOL) offisielle side
Arminia Bielefeld

DSC Arminia Bielefeld er en tysk sportsforening fra byen Bielefeld. I tillegg til byen den kommer fra, har klubbnavnet sammenheng med den historiske personen Arminius som beseiret romerne i 9 e. Kr.
Fotballaget har rykket opp syv ganger i Bundesligaen, noe som er rekord. Sammen med Tasmania 1900 Berlin har det også en rekord med ti strake tap i Bundesliga. 


== Spillerstall ==
Oppdatert 23. januar 2023.


=== Utlånte spillere ===


== Plasseringer ==


== Nordmenn i klubben ==
 Geirmund Brendesæter (1995–1996)
 Torjus Hansén (2000–2003)


== Referanser ==


== Eksterne lenker ==
(de) Offisielt nettsted 
(en) Arminia Bielefeld – kategori av bilder, video eller lyd på Commons